लॉरेंस के गुर्गों का VIDEO सामने आया, जग्गू भगवानपुरिया के साथियों की हत्या की थी
Tarn Taran Goindwal Sahib Jail Clash Video | Jaggu Bhagwan Puriya Lawrence Bishnoi Mandeep Tufaan Sachin Bhawani Punjab Sidhu Moosewala Accused पंजाब की गोइंदवाल जेल में हुई गैंगवार का अब एक वीडियो समाने आया है। यह वीडियो किसी और ने नहीं, जेल में बंद और इसी मामले में नामजद गैंगस्टर सचिन भिवानी ने बनाया है।
पंजाब की गोइंदवाल जेल में मूसेवाला के कातिलों के बीच हुई गैंगवार के 2 वीडियो सामने आए हैं। ये वीडियो लॉरेंस गैंग के सचिन भिवानी ने बनाए हैं। इसमें अंकित सेरसा के अलावा उसके दूसरे साथी गैंगस्टर भी नजर आ रहे हैं। ये सब गैंगस्टर जग्गू भगवानपुरिया के गुर्गे मनदीप तूफान और मनमोहन सिंह मोहना के कत्ल का जश्न मना रहे हैं। दोनों वीडियो सामने आने के बाद जेल में मोबाइल इस्तेमाल होने को लेकर पंजाब सरकार में हड़कंप मचा हुआ है। पुलिस ने दोनों वीडियो की जांच शुरू कर दी है।
जानिए दोनों वीडियो में क्या है...
पहला वीडियो: सचिन के साथ नजर आए सुरक्षाकर्मी
सचिन भिवानी जेल के अंदर मारकर फेंके गए मनदीप तूफान और मनमोहन मोहना के शव दिखा रहा है। इस दौरान जेल के सुरक्षाकर्मी भी नजर आ रहे हैं। मगर सचिन भिवानी व उसका साथी गैंगस्टर खुलेआम दोनों के शव दिखाकर अपनी पीठ थपथपा रहे हैं।
दूसरा वीडियो: धमकी दी मूसेवाला को मारा, किसी को नहीं छोड़ेंगे
सचिन भिवानी के साथ लॉरेंस के बाकी गुर्गे इकट्‌ठा हैं। जिसमें वह तूफान और मोहना को मारने का जश्न मना रहे हैं। वह धमकी भी दे रहे हैं कि हमने मूसेवाला को मारा है तो अब किसी को नहीं छोड़ेंगे। 6 दिन पहले गोइंदवाल जेल में लॉरेंस और जग्गू के गुर्गों में गैंगवार हुई थी। जिसमें मनदीप तूफान और मोहना की मौत हो गई जबकि केशव गंभीर रूप से घायल हो गया था।
इस केस में पुलिस ने मनप्रीत भाऊ, सचिन भिवानी, राजिंदर जोकर, अंकित सेरसा, कशिश, अरशद खान और मलकीत कीता के खिलाफ हत्या का केस दर्ज किया था।
वायरल वीडियो के बाद सरकार का एक्शन
गोइंदवाल साहिब में हुई गैंगवार की वीडियो के वायरल होने के बाद पंजाब सरकार ने जेल सुपरिटेंडेंट सहित 7 अधिकारियों व कांस्टेबल को सस्पेंड कर दिया है। जिनमें जेल सुपरिंटेंडेंट इकबाल सिंह, असिस्टेंट सुपरिंटेंडेंट विजय कुमार, एडिशनल सुपरिंटेंडेंट जसपाल सिंह खैहरा, एएसआई हरचरण सिंह व गुरविंदर सिंह, हेड कांस्टेबल सुरिंदर सिंह और सहायक सुपरिंटेंडेंट हरीश कुमार शामिल हैं। IG हेडक्वार्टर सुखचैन सिंह का कहना है कि एक इस मामले में वीडियो में दिखने वाले गैंगस्टरों के अलावा इन अधिकारियों के खिलाफ भी मामला दर्ज किया गया है।
वहीं, इस मामले में पांच जेल अधिकारी व कर्मचारियों को गिरफ्तार कर लिया गया है। जिनमें इकबाल सिंह, विजय कुमार, हरीश कुमार, हरचरण सिंह व गुरविंदर सिंह शामिल हैं। IG हेडक्वार्टर सुखचैन सिंह का कहना है कि यह सभी कैदी हाई सिक्योरिटी ब्लॉक में बंद थे। इसके बावजूद अंदर मोबाइल गए। जिसकी जांच पुलिस कर रही है।
जेल में गैंगवार की पूरी कहानी पढ़िए...
जेल नियमों के अनुसार बाहर निकाले थे 2 ब्लॉकों में बंद जग्गू व लॉरेंस के गुर्गे: जेल नियमों अनुसार 26 फरवरी को दोपहर 12 से 6 बजे तक सुरक्षा वार्ड 3 को खोला गया था। वार्ड-3 में तैनात सुरक्षा गार्डों ने जानकारी दी कि ब्लॉक-2 में हवालाती मनदीप सिंह उर्फ तूफान, मनमोहन सिंह उर्फ मोहना, केशव, मनप्रीत सिंह उर्फ मनी रईया, चरणजीत सिंह और निर्मल सिंह (सभी जग्गू भगवानपुरिया समर्थक) बंद हैं। ब्लॉक नंबर 1 में मनप्रीत सिंह भाऊ, सचिन भिवानी, अंकित सेरसा, कशिश, रजिंदर उर्फ जोकर, अरशद खान और मलकीत सिंह (सभी लॉरेंस गैंग से संबंधित) बंद हैं।
पहले जग्गू के गुर्गों ने लॉरेंस के साथियों पर हमला किया
सुरक्षा गार्ड ने बताया कि ब्लॉक नंबर 2 से जग्गू गैंग के मनदीप सिंह उर्फ तूफान, मनमोहन सिंह उर्फ मोहना, केशव, मनप्रीत सिंह उर्फ मनी रईया, चरणजीत सिंह और निर्मल सिंह अपने हाथों में पतरियां लेकर ब्लॉक 1 में बंद लॉरेंस गैंग मनप्रीत सिंह भाऊ, सचिन भिवानी, अंकित सेरसा, कशिश, रजिंदर उर्फ जोकर, अरशद खान और मलकीत सिंह पर हमला करने लिए चले गए।
लॉरेंस गैंग ने उनसे हथियार छीने और उन्हें ही मार दिया
ब्लॉक में जैसे ही जग्गू गैंग ने हमला किया, लॉरेंस गैंग ने उनके हाथों से हथियार छीन लिए। जिसके बाद ब्लॉक-1 के हवालातियों ने मनदीप सिंह उर्फ तूफान, हवालाती मनमोहन सिंह और केशव को गंभीर जख्मी कर दिया। इसकी सूचना तुरंत ड्योढी में दी गई।
अस्पताल पहुंचने तक मर चुके थे तूफान और मोहना
इसके बाद एम्बुलेंस मौके पर पहुंची। जख्मी मनदीप सिंह तूफान, मनमोहन सिंह, केशव को सिविल अस्पताल भेज दिया गया। हालांकि वहां पहुंचकर मनदीप तूफान और मनमोहन को मृत घोषित कर दिया गया।
लॉरेंस गैंग ने ली दोनों मर्डर की जिम्मेदारी
​​​​​​जेल में हुई गैंगवार में जग्गू के गुर्गों के कत्ल के बाद ​गोल्डी बराड़ ने फेसबुक पर लिखा था कि गोइंदवाल जेल में मोहना मानसा और मनदीप तूफान के मर्डर की जिम्मेदारी लॉरेंस गैंग लेता है। इनको हमारे भाई सचिन भिवानी, अंकित सेरसा, दीपक मुंडी, मनप्रीत भाऊ, कशिश, अरशद बीकानेर और मलकीत मामा कीटा ने मारा है। ये जग्गू के आदमी थे।
गोल्डी ने आगे लिखा- इन्होंने जग्गू के कहने पर दो दिन पहले हमारे भाई मनप्रीत भाऊ ढैपई से मारपीट की थी। आज हमारे भाइयों ने एक तरफ होकर इन्हें मार दिया। इस जग्गू ने हमारे भाई रूपा और मन्नू का ट्रैप लगवाकर एनकाउंटर में मर्डर कराया था। हालांकि पंजाब पुलिस ने बाद में इसे फर्जी करार दिया था।
मूसेवाला के कत्ल के बाद भी मनाया था जश्न
29 मई को सिद्धू मूसेवाला के मर्डर के बाद भी इन्हीं कातिलों ने जमकर जश्न मनाया था। पुलिस ने इसका वीडियो अंकित सेरसा के मोबाइल से बरामद किया था। वीडियो में शार्प शूटर प्रियवर्त फौजी कार की आगे वाली सीट पर बैठा हुआ था और सचिन भिवानी कार चला रहा था। शार्प शूटर अंकित सेरसा और दीपक मुंडी के साथ कपिल पंडित पीछे बैठे हथियार लहरा रहे थे।
कार में पंजाबी गाना रब ने मेहर कर दी... चल रहा था और यह सब किसी खेत वाले रास्ते से जा रहे थे। जिन हथियारों की कातिल शार्प शूटर्स नुमाइश कर रहे हैं, उनका इस्तेमाल मूसेवाला की हत्या में हुआ था। वीडियो में पांचों आरोपी 15 से ज्यादा पिस्टल लहराते दिख रहे थे
ये खबर भी पढ़ें...
हरियाणा का सबसे छोटा शार्प शूटर:20 साल की उम्र में 2 मर्डर केस, पहले मूसेवाला को मारा, अब भगवानपुरिया के गुर्गे कत्ल किए
हरियाणा का सबसे छोटा शार्प शूटर अंकित सेरसा उर्फ छोटू फिर से सुर्खियों में है। सोनीपत के गांव सेरसा के रहने वाले अंकित उर्फ छोटू ने 9 महीने में दूसरा कत्ल कर दिया। इस बार उसका नाम डबल मर्डर केस में जुड़ा है। 19 साल की उम्र में उसने मशहूर पंजाबी सिंगर सिद्धू मूसेवाला का कत्ल किया। अब जेल में कुख्यात गैंगस्टर जग्गू भगवानपुरिया के गुर्गे मनदीप तूफान और मनमोहन मोहना को मार डाला (पूरी खबर पढ़ें)
मूसेवाला मर्डर में पार्टनर रहे गैंगस्टर अब जानी दुश्मन:लॉरेंस और जग्गू भगवानपुरिया साथ थे, बदमाश मन्नू और रूपा के एनकाउंटर के बाद आई दरार
पंजाब में 2022 में सिद्धू मूसेवाला हत्याकांड सबसे ज्यादा दहलाने वाली घटना थी। दो कुख्यात गैंगस्टर लॉरेंस और जग्गू भगवानपुरिया ने हाथ मिलाया और परफेक्ट प्लानिंग के साथ सिंगर-पॉलिटिशियन सिद्धू मूसेवाला को ताबड़तोड़ गोलियां मारकर उसकी हत्या कर दी। मूसेवाला मर्डर के 9 महीने बाद ही क्राइम पार्टनर रहे यह दोनों गैंगस्टर एक-दूसरे के जानी दुश्मन बन गए हैं (पूरी खबर पढ़ें)